แรงขายบิ๊กแคป-ฟันด์โฟลว์ไหลออก ฉุด SET ปิดลบ 7 จุด ลุ้นสัปดาห์หน้าซึมต่อ
SET ปิดลบ 7 จุด รับแรงขายบิ๊กแคป และฟันด์โฟลว์ไหลออก สำหรับแนวโน้มสัปดาห์หน้าคาดยังซึมตัว นักลงทุนยังคงติดตามการประกาศผลประกอบการของบริษัทจดทะเบียนไทยอย่างต่อเนื่อง ให้แนวรับไว้ที่ 1,630 จุด และแนวต้าน 1,650 จุด 
SET ปิดลบ 7 จุด รับแรงขายบิ๊กแคป และฟันด์โฟลว์ไหลออก สำหรับแนวโน้มสัปดาห์หน้าคาดยังซึมตัว นักลงทุนยังคงติดตามการประกาศผลประกอบการของบริษัทจดทะเบียนไทยอย่างต่อเนื่อง ให้แนวรับไว้ที่ 1,630 จุด และแนวต้าน 1,650 จุด
17 ก.พ. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวลงมาพอสมควร จากตัวเลข GDP ไตรมาส 4/65 ของไทยออกมาต่ำกว่าที่ตลาดคาดไปมาก ตอกย้ำผลประกอบการไตรมาส 4/65 ของบริษัทจดทะเบียนไทยที่ออกมาแย่อยู่แล้ว จึงมีแรงขายออกมา โดยเฉพาะในหุ้นขนาดใหญ่หลายตัว รวมถึงความกังวลนักลงทุนต่างชาติเทขาย แต่ยังได้แรงหนุนจากกลุ่มแนวโน้มกำไรดี อย่างท่องเที่ยว และการบริโภคที่ยังบวกได้เล็กน้อย
สำหรับแนวโน้มสัปดาห์หน้าคาดยังซึมตัว นักลงทุนยังคงติดตามการประกาศผลประกอบการของบริษัทจดทะเบียนไทยอย่างต่อเนื่อง โดยเฉพาะกลุ่มเปิดประเทศ (Reopening) หากออกมาดีกว่าคาด น่าจะลดแรงกดดันลงได้ ให้แนวรับไว้ที่ 1,630 จุด และแนวต้าน 1,650 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 3,115.35 ล้านบาท ปิดที่ 952.00 บาท ลดลง 24.00 บาท
PTT มูลค่าการซื้อขาย 1,931.56 ล้านบาท ปิดที่ 33.50 บาท เพิ่มขึ้น 0.75 บาท
JMART มูลค่าการซื้อขาย 1,756.07 ล้านบาท ปิดที่ 27.25 บาท ลดลง 2.25 บาท
KBANK มูลค่าการซื้อขาย 1,476.98 ล้านบาท ปิดที่ 138.00 บาท ลดลง 1.50 บาท
PTTEP มูลค่าการซื้อขาย 1,386.58 ล้านบาท ปิดที่ 159.00 บาท ลดลง 1.00 บาท